《赠禅月大师》
唐代·王锴

长爱吾师性自然，天心白月水中莲。神通力遍恒沙外，

诗句名高八米前。寻访不闻朝振锡，修行唯说夜安禅。

太平时节俱无事，莫惜时来话草玄。

作者简介：五代时人，字鳣祥。好学工书。唐昭宗天复时奉使西川，因留蜀，官翰林学士。前蜀王建武成中除中书侍郎，劝王建兴文教。王衍时为宰相。后唐师至，锴代书降表。至洛阳，后唐授州刺史。